Gjaldtaka við Kerið ólögmæt að mati Umhverfisstofnunar Brjánn Jónasson skrifar 21. júní 2014 00:01 Deilt hefur verið um rétt landeigenda til að innheimta gjald fyrir aðgang að náttúruperlum . Slíkt gjald hefur verið innheimt frá því í fyrrasumar við Kerið í Grímsnesi . Fréttablaðið / Vilhelm Gjaldtaka landeigenda við Kerið og önnur svæði sem eru á náttúruminjaskrá stenst ekki lög að mati Umhverfisstofnunar . Það er ákveðin óvissa um hvernig beita á þessu ákvæði , hvort við eigum að gera samning við þann landeiganda sem vill rukka , eða ætlar sér að rukka , “ segir Kristín Linda Árnadóttir , forstjóri Umhverfisstofnunar . Fá verði svör við því hver eigi að ákveða upphæð gjaldsins , hver eigi að geyma peningana og í hvað eigi að nota þá . Í lögum um náttúruvernd eru ákvæði um að heimilt sé að innheimta gjald fyrir þjónustu á friðlýstum svæðum og náttúruverndarsvæðum . Þar segir að Umhverfisstofnun , eða aðili sem stofnunin felur að reka svæði , geti ákveðið gjald fyrir veitta þjónustu á slíkum svæðum . Þá geti stofnunin , eða rekstraraðili , einnig ákveðið að innheimta gjald fyrir aðgang að svæðinu „ ef spjöll hafa orðið af völdum ferðamanna eða hætta er á slíkum spjöllum “ . Hún segir það skilning Umhverfisstofnunar að það þurfi lagaheimild til að innheimta aðgangseyri til að skoða náttúruna , jafnvel á svæðum sem ekki eru friðlýst eða á náttúruverndarskrá . Lögin ekki hugsuð fyrir mikinn fjölda Í bréfi Umhverfisstofnunar til umhverfis - og auðlindaráðherra er farið yfir þau lög sem gilda um rétt almennings til að ferðast óhindrað um náttúruna , og um leið heimildir til gjaldtöku af þeim sem ferðast um landið . „ Kristín segir mikilvægt að þessi hluti laganna verði endurskoðaður . Umhverfisstofnun er hlynnt því að komið verði upp einu heildstæðu kerfi fyrir gjaldtöku af ferðamannastöðum , eins og nú er í vinnslu hjá stjórnvöldum . „ Vísir hvetur lesendur til að halda sig við málefnalega umræðu . Einnig áskilur Vísir sér rétt til að fjarlægja ærumeiðandi eða ósæmilegar athugasemdir og ummæli þeirra sem tjá sig ekki undir eigin nafni .